A rizsszemek beltartalmi értéke és glikémiás indexe (milyen mértékben emeli meg a vércukorszintet a cukorhoz képest) elsősorban nem attól függ, hogy barna vagy fehér rizsről van szó, hanem a rizs fajtájától. A barna rizs attól barna, hogy hántolás után nem koptatják le róla a pelyvás héj alatti úgynevezett „ezüsthártyát” (korpa és csíra), míg a fehér rizsnél igen. A barna rizsnek emiatt valamennyivel magasabb lehet a mikrotápanyag tartalma, ugyanakkor a barna rizsszemen rajta maradó héjban antitápanyagok is vannak, például fitinsav és lektinek, melyek az arra érzékenyeknél okozhatnak emésztőrendszeri problémákat. Mivel termékfejlesztésünk egyik elsődleges célja az volt, hogy az érzékeny emésztőrendszerrel rendelkező felhasználóknak is biztonságos megoldást kínáljunk az energiapótlásra, ezért használunk termékeinkben magyar bio minősítésű fehér rizst. Ha az ugyanolyan fajtából, ugyanazon termőterületről, ugyanolyan körülmények között termesztett fehér és barna rizst összehasonlítjuk, akkor főzés után az egész rizsszemek glikémiás indexében és inzulin válaszában nincs jelentős eltérés. Forrás: Forrás: https://www.ncbi.nlm.nih.gov/pmc/articles/PMC4579564/